ভাইফোঁটায় কমল মেট্রোর সংখ্যা, জেনে নিন সময়সূচি

কলকাতা: ভ্রাতৃদ্বিতীয়ার উৎসবে (Bhai Phota holiday) ছুটির আমেজ শহর জুড়ে। অফিস-কাছারি, স্কুল-কলেজ সব বন্ধ। আজ, বৃহস্পতিবার ব্লু ও গ্রিন লাইনে পরিষেবা কম (Blue-Green Line)। কাজের দিনে শহিদ ক্ষুদিরাম থেকে দক্ষিণেশ্বর পর্যন্ত মেট্রো চলে ২৭২ বার। অন্যান্য দিনের তুলনায় এদিন কম মেট্রো চালানো হবে। তবে যাত্রীদের যাতে অসুবিধা না হয় সে কারণে শুরু এবং শেষের সময়ে কোনও পরিবর্তন করা হচ্ছে না।

কলকাতা মেট্রো (Kolkata Metro) জানিয়েছে, ব্লু লাইনে মোট ১৮২টি পরিষেবা (৯১ আপ ও ৯১ ডাউন) চালানো হবে। অন্যান্য দিন চলে ২৭২টি। প্রথম ট্রেন ছাড়বে সকাল ৬টা বেজে ৫০ মিনিটে নোয়াপাড়া থেকে শহীদ ক্ষুদিরাম পর্যন্ত। শেষ ট্রেন রাত ৯টা বেজে ২৮ মিনিটে দক্ষিণেশ্বর থেকে শহিদ ক্ষুদিরাম। সময়সূচিতে কোনও পরিবর্তন করা হয়নি। তবে ইয়েলো,অরেঞ্জ ও পার্পল লাইনে পরিষেবা থাকবে স্বাভাবিক। গ্রিন লাইনে চলবে ১৪৮টি পরিষেবা (৭২ আপ ও ৭২ ডাউন)। যা সাধারণ দিনের তুলনায় কম। রাত ২১:৪৫ মিনিটে হাওড়া ময়দান থেকে সল্টলেক সেক্টর-ফাইভ (পরিবর্তন নেই)। রাত ২১:৪৭ মিনিটে সল্টলেক সেক্টর-ফাইভ থেকে হাওড়া ময়দান (পরিবর্তন নেই)।

আরও পড়ুন:আবাসনে বাজির তাণ্ডব, প্রতিবাদ করায় বৃদ্ধ-বৃদ্ধাকে মারধর

অন্যদিকে ইয়েলো লাইন, অরেঞ্জ লাইন ও পার্পল লাইনে স্বাভাবিক সময়সূচি অনুযায়ী ট্রেন চলবে। কালীপুজোতেও বিশেষ ট্রেন চালিয়েছিল কলকাতা মেট্রো কর্তৃপক্ষ। দক্ষিণেশ্বর এবং কালীঘাটে ভিড়ের কথা মাথায় রেখেই এই সিদ্ধান্ত নেওয়া হয়েছিল।

অন্য খবর দেখুন